
	Αρένα/Arena
Ποιητική συλλογή
της Λίλης Μιχαηλίδου 

στο Σπίτι της Κύπρου

Τη Δευτέρα 4 Μαΐου 2015 και ώρα 20:00, θα παρουσιαστεί στο Σπίτι της Κύπρου, Ξενοφώντος 2Α Σύνταγμα, η δίγλωσση ποιητική συλλογή της Λίλης Μιχαηλίδου,  Αρένα/Arena, σε μετάφραση David Connolly, που κυκλοφορεί από τις εκδόσεις Μελάνι.
«Έρωτας, ζωή και θάνατος στην ίδια αρένα παλεύουν για το κόκκινο κρασί· κάποιοι το ονομάζουν 'θεία κοινωνία', άλλοι μέθη...» 

Η νέα ποιητική συλλογή της Λίλης Μιχαηλίδου διαδραματίζεται μέσα στην αρένα της σύγχρονης εποχής όπου τα πάντα είναι ρευστά, χωρίς ταξινόμηση. Η οικονομική κρίση, η φύση, ο χρόνος, ο έρωτας και ο θάνατος αναμφίβολα είναι αμείλικτοι παίκτες... Ποιός θα βγει νικητής από την αρένα;

Θα μιλήσουν οι ποιητές Τίτος Πατρίκιος και Μιχάλης Γκανάς. Θα απαγγείλουν η σκηνοθέτης, ηθοποιός Δέσποινα Γκάτζιου, ο ηθοποιός, συγγραφέας Κωνσταντίνος Πουλής και η ποιήτρια.
Θα προβληθούν οπτικοποιημένο το ποίημα Απροσδόκητα και βίντεο χορού φλαμένγκο με την Ιωάννα Φράγκου.

Η Λίλη Μιχαηλίδου ζει και εργάζεται στη Λευκωσία. Έχει εκδώσει τέσσερις ποιητικές συλλογές και τα αφηγήματα Η πόλη δεν θέλει συστάσεις. Ποιήματα και κείμενά της έχουν δημοσιευθεί σε εφημερίδες, ανθολογίες και λογοτεχνικά περιοδικά στην Κύπρο και στο εξωτερικό και έχουν μεταφραστεί σε πολλές γλώσσες. Είναι συνιδρύτρια και συνδιευθύνει τον μη κερδοσκοπικό οργανισμό Ιδεόγραμμα,  ο οποίος οργανώνει λογοτεχνικά φεστιβάλ και ποιητικές συναντήσεις στην Κύπρο και στο εξωτερικό, με τη συμμετοχή ποιητών και συγγραφέων

